כל אחד יודע שחודש לפני החתונה, אסור לדבר, להלחיץ או להתעסק עם כלה. לרוב, הן עסוקות בבחירת המפיות, מדידות אחרונות של השמלה, בחירת סדר ההושבה בשולחנות וכן, גם בחירת שיר לחופה. אז זהו, שאצל הטופמודל ההורסת, שלומית מלכה, זה לא בדיוק הסיפור, ככה זה ששבועיים לפני את צריכה להצטלם לקמפיין בינלאומי.
אחרי שקראתם כאן לראשונה ששלומית ויהודה מאורסים, עכשיו קבלו ידיעה בפרסום ראשון עולמי, כי נראה שהדוגמנית הישראלית הכי מצליחה בעולם לא יכלה לבקש עבורה מתנה טובה יותר מהטלפון שקיבלה מהסוכנת שלה, אלינור שחר, שבישרה לה כי היא חייבת לעלות על מטוס ולטוס להצטלם לקמפיין החדש לבושם של מעצב העל האיטלקי, רוברטו קוואלי. כן, מלכה היא הפנים החדשות של הבושם היוקרתי.
אחרי שגל גדות עשתה את זה עם גוצ'י, נראה שבקרוב מאוד תוכלו לראות את הפנים של שלומית מחייכים אליכם ממגזיני האופנה ושלטי החוצות כפנים החדשות של הבושם של קוואלי, שלאחר עשרות אודישנים בחר בישראלית הכי יפה, כך שבשבוע שעבר, רגע לפני שהיא נשבעת אמונים ליהודה לוי  טסה מלכה לצילומים, טוב נו, עכשיו הם יוכלו לכסות את החתונה.